stanford-oval/wikipedia huggingface dataset:
מישל פיין
ביוגרפיה

פיין סיימה תואר ראשון בפסיכולוגיה באוניברסיטת ברנדייס בשנת 1975. בשנת 1978 השלימה תואר שני בפסיכולוגיה במכללה למורים באוניברסיטת קולומביה, וב-1980 קיבלה תואר דוקטור לפסיכולוגיה חברתית.
בשנים 1981–1992 מילאה תפקידים שונים בתוכנית לפיתוח אנושי של אוניברסיטת פנסילבניה, ומאז שנת 1992 היא משמשת כפרופסורית במחלקה לחינוך עירוני ובמחלקה ללימודי נשים באוניברסיטת העיר ניו יורק.
במקביל, עבדה בין השנים 1988–1995 כיועצת בבתי הספר המקיפים של פלורידה.
מאמרים בולטים

במאמרה משנת 1992, "מיניות, השכלה וצעירות בגיל ההתבגרות: השיח החסר על תשוקה", סוקרת פיין את החינוך המיני והיחס אליו בשנות ה–80 בארצות הברית. במאמר זה היא טוענת כי לא ניתנת תשומת לב מספקת לרגשותיהן ולמחשבותיהן של הנשים הצעירות שאליהן מכוון החינוך המיני בבית הספר. טענתה היא כי למעשה אין חינוך מיני בבתי הספר, וכי הדרך היחידה בה מחנכים את הצעירים לגבי מין ובריאות היא הימנעות ממין. פיין טוענת כי יש צורך לקיים שיח בנושא תשוקה בבתי הספר, כיוון שתשוקה היא המקור להריונות של צעירות ולפגיעות גופניות בהן ובצעירים שאינם הטרוסקסואלים. במאמר טוענת פיין כי על ידי מתן אפשרות לדבר על מין, ולקבל חינם אמצעי מניעה ושירותי בריאות תוך בתי ספר, אפשר יהיה למנוע רבות מהבעיות הקשורות במין בהן נתקלים צעירות וצעירים.
כעבור עשרים שנה פרסמה מישל פיין יחד עם שרה אי. מקללנד מאמר נוסף, "חינוך מיני ותשוקה: עדיין נעדרים אחרי כל השנים הללו", העוסק בחינוך מיני בבתי ספר בעיר ניו יורק; במאמר נטען שדבר לא השתנה והחינוך היחיד שניתן בבתי הספר הוא עדיין חינוך להימנעות. במאמרן מדברות פיין ומקללנד על חינוך מיני בבתי הספר ועל האופן שבו תוכניות הלימודים של מדינות שונות בארצות הברית מלמדות הימנעות ממין עד הנישואים, וכי העול של החינוך המיני נופל באופן לא פרופורציונלי על נערות, צעירים שאינם לבנים, נערים עם מוגבלויות, צעירים וצעירות לסביות, הומואים, בי-סקסואליים וטרנסג'נדרים. פיין ומקללנד מבקשות במאמרן להאיר לכותבי תוכניות הלימודים ומכתיבי המדיניות דרכים לשינוי האופן בו מחנכים את הצעירים והצעירות על מין ובריאות, על ידי הצגת מחקרים שונים בנושא. הן מביעות דאגה על כך שיותר מ-20 שנה אין שיג ושיח בנושא מין בבתי הספר הציבוריים בארצות הברית, ואין מי שמזהיר או נותן כלים לנשים צעירות, ובאופן כללי לאוכלוסייה שיכולה להיות מושפעת יותר מהתנהגויות מיניות לא ראויות, כיצד להתמודד עם תשוקה ועם מין.
לקריאה נוספת

Fine, M. (1992), Sexuality, schooling, and adolescent female, the missing discourse of desire, pp. 31-59, From: Disruptive voices: the possibilities of feminist research, Fine Michelle & Arbor Ann The University of Michigan press.
Fine, M. (2006), Sexuality and desire, still missing after all these years, pp. 297-338, Harvard Educational Review, 76 (3)
הערות שוליים

↑  Fine, M. (1992), Sexuality, schooling, and adolescent female, the missing discourse of desire, pp. 31-59, From: Disruptive voices: the possibilities of feminist research, Fine Michelle & Arbor Ann The University of Michigan press.
↑  Fine, M. (2006), Sexuality and desire, still missing after all these years, pp. 297-338, Harvard Educational Review, 76 (3)
| --- | --- |
בקרת זהויות :  NLI: 987007305910105171  BIBSYS: 90185488  BnF: cb12532572n (data)  CiNii: DA05369325  GND: 13683163X  ISNI: 0000 0000 8380 8769  LCCN: n81086683  NTA: 069048940  SUDOC: 034584986  VIAF: 49335296   WorldCat (עם VIAF): 49335296
יוסף מסרחי

יוסף אחמד מסרחי (בערבית: يوسف مسرحي; נולד ב-31 בדצמבר 1987) הוא אתלט סעודי הוא אלוף אסיה, שיאן אסיה ובעל התוצאה ה-11 בטיבה בכל הזמנים בריצת 400 מטר.
ביוגרפיה

מסרחי נולד בנג'ראן. הוא החל את דרכו הספורטיבית בריצות למרחקים בינוניים. הוא התחרה בריצת 800 מטר ובריצת 1500 מטר במשחקי אסיה באולמות שנערכו במקאו ב-2007, וכן זכה במדליית זהב עם נבחרת השליחים הסעודית ל-400X4 מטרים.
בשנת 2008 עבר להתאמן בקליפורניה, והחל להתמקד בריצות קצרות יותר, ל-200 ו-400 מטרים. באליפות העולם שנערכה בברלין ב-2009 התחרה בריצת 400 מטר, אך לא עבר את שלב המוקדמות. באליפות ערב באתלטיקה שנערכה באותה שנה בדמשק, זכה במדליית הארד בריצת 400 מטר, וכן היה שותף לניצחונה של נבחרת השליחים הסעודית בריצת 400X4 מטרים. במשחקי אסיה באולמות שנערכו בהנוי זכה במדליית הכסף בריצת 400 מטר, לאחר שהפסיד לבן ארצו, אסמעיל אל-סביאני, והשניים זכו גם במדליית זהב במירוץ השליחים ל-400X4 מטרים.
במשחקי אסיה שנערכו בגואנגג'ואו ב-2010 זכה במדליית ארד בריצת 400 מטר ובמדליית זהב במירוץ השליחים. ב-2011 הוכתר כאלוף אסיה בריצת 400 מטר, באליפות אסיה באתלטיקה שנערכה בקובה, וכן זכה במדליית כסף עם נבחרת השליחים. באליפות העולם שנערכה באותה שנה בטגו, השתתף רק במירוץ השליחים, בו דורגה הנבחרת הסעודית במקום ה-16 והאחרון.
באולימפיאדת לונדון (2012) קבע מסרחי שיא אישי חדש בשלב המוקדמות (45.43 שניות). בשלב חצי הגמר דורג שביעי במקצה שלו ו-21 בסך הכל. באליפות העולם שנערכה במוסקבה ב-2013 קבע מסרחי שיא לאומי חדש בשלב חצי הגמר, 44.61 שניות. בשלב הגמר סיים במקום השישי. באליפות אסיה שנערכה באותה שנה בפונה, זכה במדליית הזהב הן בריצת 400 מטר והן במירוץ השליחים ל-400X4 מטר.
במשחקי אסיה שנערכו ב-2014 באינצ'ון, זכה מסרחי במדליית הזהב בריצת 400 מטר ובמדליית ארד במירוץ השליחים. באליפות אסיה באתלטיקה שנערכה ב-2015 בווהאן הפסיד את תוארו כאלוף אסיה לקטרי יליד סודאן עבדאללה הרון, וגם נבחרת השליחים הסעודית איבדה את תוארה לנבחרת קטאר. בשלב המוקדמות של אליפות העולם שנערכה באותה שנה בבייג'ינג, קבע מסרחי שיא אסיה חדש - 43.93 שניות. בשלב הגמר סיים במקום השמיני.
הארלם גלובטרוטרס

ערך זה עוסק בקבוצת כדורסל היתולית. אם התכוונתם לסדרת אנימציה משנות השבעים, ראו .
הלוגו הישן של ההארלם גלובטרוטרס
ההארלם גלובטרוטרס (באנגלית: Harlem Globetrotters) היא קבוצת כדורסל המשחקת משחקי ראווה המשלבים אתלטיות ובידור. מופעי ומשחקי הקבוצה משלבים להטוטי כדורסל כגון סיבוב כדור משחק על האצבע, כדרורים מטורפים, היתול בשחקני היריבה, הטבעות מרהיבות, קליעת סלים "בלתי אפשריים", אתלטיקה והומור.
הקבוצה הוקמה בשנת 1926 על ידי אייב ספרסטין בשיקגו, ואימצה את שם המקום הארלם בגלל הקשר לקהילה האפרו אמריקאית. במשך השנים שיחקה הקבוצה יותר מ-20,000 משחקי ראווה ב-118 מדינות, בהן ישראל.
שחקני עבר ידועים

וילט צ'מברלין
קוני הוקינס
הערות שוליים

↑  לדוגמאות ראו סרטונים בפרק הקישורים החיצוניים.
↑  ציר הזמן באתר הקבוצה
↑  http://chicago.urban-history.org/sites/ballroom/savoy.htm
↑  Peterson, Robert W., Cages to Jump Shots: Pro Basketball's Early Years, U of Nebraska Press 2002 (p. 107) ISBN 0803287720
↑  Green, Ben, Spinning the Globe: The Rise, Fall, and Return to Greatness of the Harlem Globetrotters, Amistad 2005 (pages 42–57). ISBN 0060555491
↑  אודי כרמי ומשה לוי, Sport or Spectacle? The Harlem Globetrotters’ 1955 Visit to Israel, The International Journal of the History of Sport 40, 2023, עמ' 142-157
↑  הארלם גלובטרוטרס בישראל - 1955 (מתוך ארכיון המדינה), באתר YouTube, ‏26 ביוני 2018
↑  אלופי העולם בכדורסל, הגלובטרוטרז (מודעה), מעריב, 11 ביולי 1960
↑  קבוצת הכדורסל הארלם גלובטרוטרס מבקרת בישראל, באתר ארכיון הסרטים הישראלי, ‏1960
↑  יריבתה הנצחית של הגלובטרוטרס. הקבוצה ידועה גם בשמות: בוסטון שמרוקס, ניו ג'רזי רדס, בולטימור רוקטס ואלטנטיק סיטי סיגלס.
1941 בארצות הברית

| 0 | 1 | 2 | 3 |
| --- | --- | --- | --- |
| «««  1940   1939  1938 |  דגל ארצות הברית | 1941  בארצות הברית |  »»»  1942   1943   1944 |
כל ערכי השנים בארצות הברית • אירועים בולטים בעולם ב-1941 פורטל ארצות הברית • לוח שנה של שנת 1941
1941 בארצות הברית הייתה השנה בה חגגה ארצות הברית 165 שנה מיום היווסדה.
הנהגה

הנשיא: פרנקלין דלאנו רוזוולט (המפלגה הדמוקרטית)
סגן הנשיא: ג'ון גארנר (המפלגה הדמוקרטית) עד 20 בינואר, הנרי וולאס (המפלגה הדמוקרטית)
אירועים בולטים

10 בינואר – הסכם החכר והשאל מוצג בפני הקונגרס האמריקאי
11 במרץ – מלחמת העולם השנייה: ארצות הברית מאשרת את חוק השאל-החכר.
1 במאי – הקרנת הבכורה של סרט הקולנוע "האזרח קיין", הנחשב לאחת מיצירות המופת הקולנועיות הגדולות בכל הזמנים
26 ביולי – מלחמת העולם השנייה: בתגובה לכיבוש היפני של הודו-סין הצרפתית מחליט נשיא ארצות הברית פרנקלין דלאנו רוזוולט להחרים את כל הנכסים היפניים בארצות הברית
12 באוגוסט – וינסטון צ'רצ'יל, ראש ממשלת בריטניה, ופרנקלין רוזוולט, נשיא ארצות הברית, חותמים על האמנה האטלנטית
11 בספטמבר – הנחת אבן הפינה לפנטגון
31 באוקטובר – לאחר 14 שנות עבודה, עבודת הקידוח בהר ראשמור הושלמה בשל היעדר מימון
7 בדצמבר – המתקפה על פרל הארבור שבהוואי. 350 מטוסים יפניים משמידים 21 ספינות של צי ארצות הברית ו-328 מטוסים.
8 בדצמבר – בעקבות ההתקפה על פרל הארבור, ארצות הברית מכריזה מלחמה על יפן
11 בדצמבר – גרמניה ואיטליה מכריזות מלחמה על ארצות הברית
12 בדצמבר – הונגריה ורומניה מכריזות מלחמה על ארצות הברית
24 בדצמבר – הצבא היפני כובש את האי וייק שהיה בשליטת ארצות הברית
נולדו

9 בינואר – ג'ואן באאז, זמרת אמריקאית
14 בינואר – פיי דאנאוויי, שחקנית קולנוע אמריקאית וזוכת פרס האוסקר
24 בינואר – ניל דיימונד, זמר אמריקאי
30 בינואר – דיק צ'ייני, סגן נשיא ארצות הברית
8 בפברואר – ניק נולטה, שחקן אמריקאי
24 במאי – בוב דילן, זמר אמריקאי ממוצא יהודי
3 באוגוסט – מרתה סטיוארט, אשת תקשורת ועסקים אמריקאית
8 בספטמבר – ברני סנדרס, פוליטיקאי יהודי אמריקני
9 בספטמבר – אוטיס רדינג, זמר אפרו-אמריקאי (נהרג בהתרסקות מטוס ב-1967)
13 באוקטובר – פול סיימון, מוזיקאי אמריקאי
5 בנובמבר – ארט גרפונקל, מוזיקאי אמריקאי-יהודי
9 בדצמבר – בו ברידג'ס, שחקן אמריקאי
נפטרו

6 במרץ – גאטסון בורגלם, פסל אמריקני שפיסל את הר ראשמור (נולד ב-1867)
13 באפריל – אנני ג'אמפ קאנון, אסטרונומית אמריקאית הידועה עבור פיתוח שיטת קטלוג הכוכבים (נולדה ב-1863)
2 ביוני – לו גריג, שחקן כדור-בסיס (נולד ב-1903)
3 באוקטובר – לואי ברנדייס משפטן אמריקאי, שופט בבית המשפט העליון של ארצות הברית (נולד ב-1856)
30 בדצמבר – אל ליסיצקי,  אמן רוסי, מעצב, צלם, מורה, טיפוגרף ואדריכל (נולד ב-1890)
31 באוקטובר - לאחר 14 שנות עבודה, עבודת הקידוח בהר ראשמור הושלמה בשל היעדר מימון.
7 בדצמבר: המתקפה על פרל הארבור
ישראל בלסקי

| --- | --- |

רבי חיים ישראל הלוי בלסקי  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  22 באוגוסט 1938 
 פטירה:  28 בינואר 2016 (בגיל 77) 
 מקום קבורה:  הר המנוחות 
 מדינה:  ארצות הברית 
 השכלה:  בית מדרש עליון 
 תקופת הפעילות:  ? – 28 בינואר 2016 
 תפקידים נוספים:  ראש ישיבה 
 
הרב חיים ישראל הלוי בלסקי (כ"ה באב תרצ"ח 22 באוגוסט 1938 – ליל י"ט בשבט ה'תשע"ו, 28 בינואר 2016) היה ראש ישיבה רב ופוסק הלכה אורתודוקסי-חרדי אמריקאי. ראש ישיבת תורה ודעת בברוקלין, ניו יורק.
קורות חייו

נולד לרב בערל בלסקי ולחנה בת הרב בנימין וילהלם, ממייסדי ישיבת תורה ודעת. למד בישיבת תורה ודעת בברוקלין ונסמך לרבנות מטעם הישיבה בשנת ה'תשכ"ב, 1962. הוא למד גם בבית מדרש עליון במונסי, ובשנת ה'תשכ"ה, 1965, נסמך לרבנות גם בידי רבי משה פיינשטיין.
הצטרף לצוות ההוראה של ישיבת תורה ודעת ומאז פטירת הרב אברהם יעקב פאם עמד בראשות הישיבה. במקביל שימש הרב בלסקי כחבר מערכת כתב העת "עם התורה" וכרב רשת מחנות הקיץ של אגודת ישראל בארצות הברית. היה מנשיאי ארגון המרכז הארצי לטהרת המשפחה.
בחורף 2012 התמוטט ומצבו היה קריטי, בעקבות זאת נוסף לשמו השם חיים. הוא התאושש ולאחר שלושה חודשי שיקום שב לתפקידו בישיבה, מאז השתמש בשני השמות 'חיים ישראל בלסקי'.
הרב בלסקי נפטר בליל י"ט בשבט ה'תשע"ו, 28 בינואר 2016.
בתו תמר נשואה לשלמה יהודה רכניץ מלוס אנג'לס. חתנים נוספים הם הרב דוד גולדשטיין ר"מ בישיבת תורה ודעת, הרב ראובן כהן ראש כולל זיכרון יוסף במודיעין עילית והרב בן ציון בערל ר"מ בישיבת דרך התורה במודיעין עילית.
ספריו

פסקי הלכות, ברוקלין תשס"ב - שו"ת
שו"ת שולחן הלוי - א, מודיעין עילית תשע"א - הספר עוסק במגוון רחב של נושאים הלכתיים אקטואליים
הגדה של פסח 'בצאת ישראל', תשע"ג
שלחן הלוי בעניין רפואות אלטרנטיביות, תשפ"ג - יש את זה גם באנגלית
הערות שוליים

↑  לקיים בנו חכמי ישראל: ר"י תורה ודעת במצב קריטי, התפללו, א' באדר תשע"ב באתר JDN.
↑  התרגשות בפלטבוש: ראש הישיבה שהיה במצב קריטי שב לביתו בריא ושלם, י"א בסיוון תשע"ב באתר JDN.
↑  ישראל כהן, ‏אבל בעולם התורה: ראש ישיבת "תורה ודעת" הלך לעולמו, באתר כיכר השבת, 29 בינואר 2016
| --- | --- |
בקרת זהויות :  NLI: 987007258294105171  ISNI: 0000 0000 5294 4709  LCCN: nr2004011819  VIAF: 31945835   WorldCat (עם VIAF): 31945835
ונסה ויליאמס

| --- | --- |

 לידה:  18 במרץ 1963 (בת 61) הברונקס, ארצות הברית 
 שם לידה:  Vanessa Lynn Williams 
 סוגה מועדפת:  מוזיקת נשמה, דאנס, ראפינג, R&B עכשווי, מוזיקת פופ, ג'אז, גוספל 
 מדינה:  ארצות הברית ארצות הברית
 תקופת הפעילות:  מ-1983 
 מקום לימודים:  אוניברסיטת סירקיוז  Horace Greeley High School 
 בן או בת זוג:  ג'ים סקריפ (2015–?) 
 צאצאים:  ג'יליאן הרווי, סשה פוקס 
 מספר צאצאים:  4 
 פרסים והוקרה:  פרס עולם התיאטרון (1995)  כוכב בשדרת הכוכבים בהוליווד  פרס מרי פיקפורד 
 https://vanessawilliams.com
 פרופיל ב-IMDb
 
ונסה לין ויליאמס (באנגלית: Vanessa Lynn Williams; נולדה ב-18 במרץ 1963) היא שחקנית, זמרת ומעצבת אופנה אמריקאית, מועמדת ל-11 פרסי גראמי, לשלושה פרסי אמי ולפרס טוני. מבצעת השיר "Colors of the Wind" מתוך פסקול הסרט פוקהונטס, אשר זכה בפרס אוסקר, פרס הגראמי ופרס גלובוס הזהב. היא נכנסה להיסטוריה של ארצות הברית בתור מיס אמריקה הראשונה בתולדות התחרות ממוצא אפרו-אמריקאי.
בעקבות פרשה בה נחשפו תמונות עירום של ויליאמס, נאלצה בשנת 1984 לוותר על כתרה בתור זוכת מיס אמריקה. בשנת 2016 זכתה לכבודה מחדש כאשר ארגון מיס אמריקה הביע התנצלות פומבית על הפרשייה.
בסוף שנות ה-80 פצחה ויליאמס בקריירת שירה מצליחה ובמקביל ניהלה קריירת משחק טלוויזיונית ובימתית משגשגת. ב-19 במרץ 2007 קיבלה כוכב בשדרת הכוכבים של הוליווד עבור תרומתה לתעשיית המוזיקה.
ביוגרפיה

נולדה בברונקס, ניו יורק למילטון והלן ויליאמס - שניהם עבדו כמורים למוזיקה. משפחתה היא בעלת שורשים וולשים, אפריקנים אמריקנים ואינדיאנים. בשנת 2005 סיפרה ויליאמס בריאיון לתוכנית Entertainment Tonight שהוריה "ניבאו" את זכייתה בתחרות כשרשמו בהודעה על הולדת הבת: "הנה היא באה: מיס אמריקה". ויליאמס התעניינה במוזיקה מגיל צעיר, היא למדה לנגן בפסנתר וקרן יער כשהייתה תלמידת בבית ספר. היא התחילה לעשות תואר באומנויות הבמה אך נאלצה להפסיק את לימודיה שהתנגשו עם פיתוח הקריירה שלה בשואו ביזנס.
ביוגרפיה > זכייה בתואר "מיס אמריקה"

ויליאמס התחילה להשתתף בתחרויות יופי מתחילת שנות ה-80. היא זכתה בתחרות של מדינת ניו יורק ב-1983 וניגשה לתחרות "מיס אמריקה" בה זכתה ב-17 בספטמבר 1983, מה שהפך אותה לזוכה אפרו-אמריקאית הראשונה שזכתה בתחרות יופי הכלל ארצית. לא כולם אהבו לראות אישה שחורה הזוכה בתואר יוקרתי. יחד עם אהדת מעריצים, ויליאמס סבלה מגילויי גזענות כלפיה ואף קיבלה מכתבי הטרדה ושנאה אנונימיים אחרי זכייתה. כאשר ביקרה בדרום ארצות הברית במסגרת תפקידה כמיס אמריקה, מארגני התחרות נאלצו להציב שמירה ליד חדרה בבית מלון.
ביוגרפיה > פרשת התמונות

בקיץ 1984, כ-10 חודשים אחרי הזכייה, בארצות הברית נפוצו שמועות על קיומם של תצלומי עירום של ויליאמס. הזוכה הטריה אכן הצטלמה ללא בגדים בשנת 1982. התמונות צולמו על ידי צלם שוויליאמס עבדה עבורו כפקידת קבלה. הוא ביקש ממנה לדגמן לצורך הצילומים ויליאמס הסכימה לאחר שהצלם הבטיח לה שמדובר בצילום אומנותי, ושלא יהיה ניתן לזהות את פניה בתמונות. ויליאמס האמינה שהתמונות (שלטענתה נעשו לצורך פרויקט פרטי), הושמדו מזמן, מה שלא היה נכון. יו הפנר, העורך הראשי של "פלייבוי", טען בריאיון למגזין People Weekly שקיבל הצעה לקנות את התמונות של ויליאמס, אך סירב כי "לא רצה להביך אותה". אך עורך ה"פנטהאוס", המגזין המתחרה לזה של הפנר, רכש את התמונות מהצלם תמורת 50,000 דולר, ופרסם אותן בגיליון ספטמבר 1984, ללא הסכמתה של ויליאמס. גיליון זה של "פנטהאוס" הפך לגיליון הנמכר ביותר בכל ההיסטוריה של המגזין והכניס קרוב ל-20 מיליון דולר.
המחלוקת סביב התמונות בה צולמה ויליאמס בערום ובפוזות פרובוקטיביות עם אישה נוספת, הפכו לשיחת היום בארצות הברית. מארגני התחרות, שהיו תחת לחץ כבד של מפרסמים שאיימו להוריד את החסויות מהתחרות "מיס אמריקה" בשנה הבאה, הציבו אולטימטום של 72 שעות לוויליאמס ודרשו ממנה לוותר על תוארה. ויליאמס, שהבינה כי אין לה ברירה, הכריזה כי היא מוותרת על הכתר במהלך מסיבת עיתונאים וכך הפכה גם למלכת יופי הראשונה בהיסטוריה של התחרות האמריקאית שהתבקשה לוותר על התואר מוקדם מהצפוי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1987 | אמן החיזורים | ריי |  |
| 1988 | Under the Gun | סמנת'ה ריצ'רדס |  |
| 1991 | הוא עני המליונר הזה | גלוריה |  |
| 1991 | הרלי דייווידסון ואיש המרלבורו | לולו דניאלס |  |
| 1996 | אירייזר | ד"ר לי קולאן |  |
| 1997 | Soul Food | טרי ג'וזף |  |
| 1997 | כבודו של גנגסטר | פרנסין |  |
| 1998 | תרקוד איתי | רובי סינקלייר |  |
| 1999 | אלמו הסרט: הרפתקה בארץ זעפניה | מלכת הטראש |  |
| 1999 | Light It Up | הבלשית אודרי מקדונלד |  |
| 2000 | שאפט | כרמן ואסקז |  |
| 2004 | שיגעון של חופשה | דורות'י ג'ונסון |  |
| 2006 | My Brother | לטישיה מורטון |  |
| 2007 | And Then Came Love | ג'ולי דוידסון |  |
| 2009 | האנה מונטנה: הסרט | ויטה |  |
| 2012 | דלהי ספארי | ביגום הנמרה | דיבוב |
| 2013 | הוא הרבה יותר מפורסם ממך | עצמה |  |
| 2013 | וידויים של יועצת נישואים | ג'ניס |  |
| 2014 | כשמארני הייתה שם | היסאקו | דיבוב |
| 2018 | The Man from Earth: Holocene | קרולין |  |
| 2018 | Suicide Squad: Hell to Pay | אמנדה וולר | דיבוב |
| 2018 | The Legend of Hallowaiian | אלת האש | דיבוב |
| 2019 | באטמן: האש | אמנדה וולר | דיבוב |
| 2019 | Miss Virginia | סאלי ריי |  |
| 2020 | שיער רע | זורה |  |
| 2023 | Tripped Up | פאטי |  |
דיסקוגרפיה > אלבומי אולפן

The Right Stuff - 1988. אלבום זהב
The Comfort Zone - 1991. אלבום פלטינה משולשת
The Sweetest Days - 1994. אלבום פלטינה
Star Bright - 1996. אלבום זהב
Next - 1997
Silver & Gold - 2004
Everlasting Love - 2005
2009 - The Real Thing
דיסקוגרפיה > אלבומי אוסף

Greatest Hits: The First Ten Years - 1998
The Christmas Collection: The Best Of - 2003
Love Songs - 2004
2021 - The Best
הערות שוליים

1 2 3 4 5 6 7  עומר דניאל, הקאמבק המתוק של ונסה ויליאמס: מיס יוניברס שהודחה והפכה לכוכבת על, במדור "פנאי פלוס" באתר ynet‏
| פרס NAACP Image לשחקנית יוצאת מן הכלל בסרט קולנוע |
| --- | --- | --- |
| 1969–1999 | אסטל אוונס (1969) • ברברה מקנייר (1970) • ג'יין פונדה (1971) • דיאנה רוס (1972) • אסתר אנדרסון (1974) • דיאן קארול (1975) • דניס ניקולס (1976) • סיסלי טייסון (1977) • סיסלי טייסון (1978) • מייוויס וושינגטון (1979) • איירין קארה (1980) • ג'יין קנדי (1982) • ג'ניפר בילס (1983) • אלפרה וודארד (1984) • טינה טרנר (1985) • וופי גולדברג (1986) • טרייסי וולף (1987) • וופי גולדברג (1988) • רובי די (1989) • וופי גולדברג (1992) • וופי גולדברג (1993) • אנג'לה באסט (1994) • אנג'לה באסט (1996) • ויטני יוסטון (1997) • ונסה ויליאמס (1998) • אנג'לה באסט (1999) |  |
| 2000–היום | ניה לונג (2000) • סאנה לאת'ן (2001) • האלי ברי (2002) • אנג'לה באסט (2003) • קווין לטיפה (2004) • קרי וושינגטון (2005) • קימברלי אליס (2006) • קיקי פאלמר (2007) • ג'ורני סמולט (2008) • רוזריו דוסון (2009) • גבורי סידיבי (2010) • האלי ברי (2011) • ויולה דייוויס (2012) • ויולה דייוויס (2013) • אנג'לה באסט (2014) • טראג'י פ. הנסון (2015) • סאנה לאת'ן (2016) • טראג'י פ. הנסון (2017) • אוקטביה ספנסר (2018) • אמנדלה סטנברג (2019) • לופיטה ניונגו (2020) • ויולה דייוויס (2021) • ג'ניפר הדסון (2022) • ויולה דייוויס (2023) • פנטזיה בארינו (2024) |  |
| --- | --- |
בקרת זהויות :  NLI: 987007410914905171  PLWABN: 9810560240705606  BIBSYS: 7078941  BNE: XX1287612  BnF: cb139662905 (data)  GND: 1012990109  ISNI: 0000 0001 1462 842X  LCCN: n88028222  MusicBrainz: 7cce3b8e-623c-4078-b079-837cbcf638c4  NKC: xx0025306  SUDOC: 200130064  VIAF: 249551293   WorldCat (עם VIAF): 249551293
איליין בניס

| --- | --- |

 הופעה ראשונה:  The Stake Out 
 יוצרים:  ג'רי סיינפלד, לארי דייוויד 
 גילום הדמות:  ג'וליה לואי-דרייפוס 
 מידע
 מקצוע:  עורך, סופר, עוזר
 אזרחות:  ארצות הברית 
 
איליין מארי בניס היא דמות בקומדיית המצבים הפופולרית סיינפלד אשר מגולמת על ידי ג'וליה לואי-דרייפוס. על גילום דמותה של בניס זכתה דרייפוס בפרס גלובוס הזהב ב-1994 ובפרס אמי לבידור בפריים טיים ב-1996.
דמותה של איליין נוצרה כאשר הכותבים שילבו מספר דמויות של מכרותיהם הרבות, בעיקר קרול לייפר, האקסית של ג'רי סיינפלד ומוניקה ייטס, האקסית של לארי דייוויד. דמות זו לא הופיעה בפרק הפיילוט, ונכנסה לסדרה בשל דרישה להכניס דמות נשית לחבורה.
אופייה

דמותה של איליין היא לעיתים קרובות קורבן של הנסיבות, המופיעות בדמותם של חברים לא מוצלחים או דרישות בלתי הגיוניות מצד מעסיקיה. היא בדרך כלל אדישה לבעיותיהם של אחרים, אלא אם כן הן נוגעות לה באופן ישיר ויכולה להיות אכזרית ומרושעת בצורה מפתיעה, כמו בפרק "הנאצי של המרק" בו היא חושפת את מתכוני המרקים שלו.
עם התקדמות התוכנית היא נעשית יותר צינית וחריפת לשון אך בתוך תוכה, היא מרגישה מרירות כלפי המצב בו החיים שלה נמצאים.
בעונה הראשונה איליין אומרת שהיא אלרגית לחתולים.
ספורט - בהוקי היא אוהדת את ניו-יורק ריינג'רס ובבייסבול היא אוהדת את הבולטימור אוריולס.
משפחתה

איליין גדלה בפרוור עשיר בבולטימור במרילנד שבארצות הברית, ובניגוד לג'רי וג'ורג' משפחתה כמעט שלא הופיעה בסדרה. אביה, הסופר אלטון בניס (דמות המבוססת על הסופר ריצ'רד ייטס), הופיע בפרק "הג'קט", וקרובת משפחתה הולי הופיעה בפרק "הקריצה", שהתייחס לסבתה "מימה" שהורישה להולי את סט המפיות המיוחד. בעונה הראשונה אף מוזכר דודה פיט, כשהיא מספרת עליו שהוא מתקלח ארבע פעמים ביום ולא יודע לספור עד עשר (כשהיא משווה אותו לחתול.)
השכלה

איליין למדה באוניברסיטת טאפטס. בפרק השביעי בעונה השלישית, פרק 24 מתחילת הסדרה, טענה שיש לה מנת משכל של 151.
תעסוקה

איליין היא הדמות היחידה שעבדה בעבודות מסודרות לאורך כל מהלך הסדרה. במשך חמש העונות הראשונות, היא עבדה בחברת הוצאה לאור בשם "פנדנט". בחברה שימשה כעורכת משנה עד שבצירוף מקרים קומי גרמה לסיכול מיזוג החברה מה שגרם לחברה לפשוט רגל והוביל לפיטוריה.
בעונה השישית איליין הועסקה כעוזרת האישית של איש עסקים אמיד ונוקשה בשם ג'סטין פיט. לאחר שפוטרה פגשה את ג'יי פיטרמן ברחוב ונעשתה עורכת של "קטלוג ג'יי פיטרמן", שם עבדה לאורך שאר הסדרה.
פעם אחת פוטרה מעבודתה אצל פיטרמן לאחר שדיברה בגנות הסרט "הפצוע האנגלי" והורשתה לחזור לעבודה רק לאחר שהסכימה לנסוע ולגור יחד עם פיטרמן במערה במדבר התוניסאי למשך זמן מסוים.
מערכות יחסים

כמו ג'רי, רוב חייה של איליין נעים סביב ניסיונותיה לקיים מערכות יחסים יציבות עם בני המין שני. בן-הזוג המפורסם ביותר שלה הוא דייוויד פאדי (גולם על ידי פטריק וורברטון) ובמהלך הסדרה השניים נפרדים וחוזרים פעמים רבות.
ג'רי ואיליין יצאו למשך תקופה ואז נפרדו. הפרידה, מבחינת ציר הזמן, התרחשה בדיוק לפני הפרק הראשון, והם נשארים ידידים לאורך כל הסדרה (מלבד הפרק "העסקה", בו הם חוזרים להיות ביחד ונפרדים מיד אחר כך).
מערכות היחסים של איליין אינן יציבות וכולן מגיעות לקיצן תוך זמן קצר. באופן קומי, ובדומה לדמותו של ג'רי, הן מסתיימות מסיבות רדודות ושטחיות.
הערות שוליים

↑  All rights reserved to Seinfeld tv show, New Jersey Devils vs New York Rangers, Season 06; Episode 23
↑  All rights reserved to Seinfeld tv show, Elaine refuses to take off her Orioles hat at the Yankees game, Season 03; Episode 20
| סיינפלד |
| --- | --- | --- |
| יוצרים | לארי דייוויד • ג'רי סיינפלד |  |
| שחקנים ראשיים | ג'רי סיינפלד • ג'וליה לואי-דרייפוס • מייקל ריצ'רדס • ג'ייסון אלכסנדר |  |
| דמויות | ג'רי סיינפלד • איליין בניס • קוזמו קריימר • ג'ורג' קוסטנזה • דמויות משנה |  |
| פרקים בולטים | ההתערבות • השומרוני הטוב |  |
ג'וליה לואי-דרייפוס בתפקיד איליין, וג'רי סיינפלד בתפקיד ג'רי סיינפלד
קפיצה למים באולימפיאדת הנוער בואנוס איירס (2018)

| --- | --- |

 היכל:  פארק הספורט של רוקה
 תאריך התחלה:  13 באוקטובר 2018 
 תאריך סיום:  17 באוקטובר 2018 
 מתחרים:  48 (24 נערים ו-24 נערות)
 → 2014 
 
תחרויות הקפיצה למים באולימפיאדת הנוער בואנוס איירס (2018) התקיימו בפארק הספורט של רוקה בין התאריכים ה-13 באוקטובר עד ה-17 באוקטובר 2018. התחרויות הורכבו מארבע תחרויות מגדריות, קפיצה ממקפצה גמישה מ-3 מטר וקפיצה מפלטפורמה קשיחה מ-10 מטר. בנוסף, התקיימה תחרות מעורבת בה השתתפו צמדים מנבחרות לאומים מעורבות.
העפלה

ההעפלה לתחרויות היא אישית והמכסה ניתנת לוועד האולימפי המקומי ולא לספורטאי. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 17, בזמן המשחקים (תאריך הלידה בין ה-1 בינואר 2000 ל-31 בדצמבר 2002). כל ועד אולימפי מקומי מורשה לשלוח עד 2 ספורטאים, ספורטאי לכל מגדר, מלבד המדינה המארחת, ארגנטינה, הזכאית לשלוח 4 ספורטאים, 2 ספורטאים לכל מגדר.
הוועד האולימפי הבינלאומי ופדרציית השחייה הבינלאומית סיכמו כי בכל תחרות ישתתפו 12 ספורטאים מכל מגדר ובתחרות המעורבת ישתתפו כל 48 הספורטאים. מכסה בודדת, לכל תחרות, ניתנה למדינה המארחת, ארגנטינה. 9 מכסות נוספות יחולקו באליפות העולם בקפיצה למים לנוער לשנת 2018 אשר התקיימה בקייב עבור כל תחרות. שתי מכסות נוספות בכל תחרות יחולקו כהקצאה עולמית. במידה, ומדינה תבחר שלא לעשות שיבות במכסה שלה, המכסה תועבר למדינה המדורגת הבאה בהתאם לתוצאות של אליפות העולם בקפיצה למים לנוער לשנת 2018.
העפלה > העפלה לקפיצה ממקפצה גמישה מ-3 מטר

| תחרות העפלה | תאריך | מדינה מארחת | כמות מכסות | מדינה מעפילה נערים | מדינה מעפילה נערות |
| --- | --- | --- | --- | --- | --- |
| המדינה המארחת |  |  | 1 |  ארגנטינה |  ארגנטינה |
| אליפות העולם בקפיצה למים לנוער לשנת 2018 | 23 - 29 ביולי 2018 | אוקראינה קייב | 9 |  קולומביה  סין  בריטניה  אוסטרליה  קנדה  גרמניה  ספרד  מקסיקו  הולנד |  סין  אוסטרליה  רוסיה  בריטניה  ארצות הברית  מקסיקו  גרמניה  איטליה  שווייץ |
| הקצאה עולמית |  |  | 2 |  |  |
| סך הכל | סך הכל | סך הכל | 12 |  |  |